
KRETINGOS RAJONO SAVIVALDYBĖS TARYBA

SPRENDIMAS
[bookmark: _Hlk211351646]DĖL VALSTYBĖS PERSKOLINAMOS PASKOLOS PAĖMIMO INVESTICIJŲ PROJEKTUI FINANSUOTI 

2026 m. rugsėjo 16 d.  Nr. T1-255
Kretinga

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos biudžeto sandaros įstatymo 17 straipsnio 1 dalies 1 punktu, Lietuvos Respublikos fiskalinės sutarties įgyvendinimo konstitucinio įstatymo 5 straipsnio 2 dalimi, įgyvendindama Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 4 punktą ir Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių, patvirtintų Lietuvos Respublikos Vyriausybės 2001 m. birželio 4 d. nutarimu Nr. 667 „Dėl Valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimo taisyklių patvirtinimo“, 38 punktą bei atsižvelgdama į Kretingos rajono savivaldybės kontrolės ir audito tarnybos 2026 m. rugsėjo 14 d. išvadą Nr. K1-2 ,,Dėl Kretingos rajono savivaldybės galimybės imti ilgalaikę paskolą“, Kretingos rajono savivaldybės taryba n u s p r e n d ž i a:
1. Imti iki 1 000 000 eurų valstybės perskolinamą paskolą iki 10 metų laikotarpiui Kretingos rajono savivaldybės administracijos įgyvendinamo investicijų projektui „Plėtoti ikimokyklinio ugdymo infrastruktūrą Kretingos rajono savivaldybėje“ finansuoti.
2. Sutikti, kad, uždelsus įvykdyti prievoles pagal perskolinamos paskolos sutartį ir per Lietuvos Respublikos finansų ministerijos nustatytą terminą neįvykdžius prievolių ar jų dalies, Lietuvos Respublikos finansų ministerija iš Kretingos rajono savivaldybės biudžetui priklausančių gauti iš Lietuvos Respublikos valstybės biudžeto lėšų išskaičiuotų Kretingos rajono savivaldybės nesumokėtą sumą.
3. Įgalioti Kretingos rajono savivaldybės administracijos direktorių pasirašyti su Lietuvos Respublikos finansų ministerija valstybės perskolinamos paskolos sutartį, galimus jos pakeitimus ir kitus dokumentus, susijusius su šia sutartimi.

